ესპანეთიშ შილა

ესპანეთიშ სახენწჷფო შილა () - ესპანეთიშ ომაფეშ ოფიციალური კონსტიტუციური სიმბოლო. აკმოდირთჷ სუმი ჰორიზონტალური ღოზიშე. გიმენი დო ჟილენი ღოზეფი ჭიტა ფერიშ რე, ცენტრალური ღოზი — ჸვინთელი რე. შილაშ კვარჩხან ნორთის იდვალუაფუ ესპანეთიშ სახენწჷფო გერბი. 

ესპანეთიშ თეხანური შილა რსებენს 1785 წანაშე, მუჟამსჷთ კარლოს III-ა ბურბონქ უზოჯჷ ესპანეთიშ ოურდუმე ხვამარდეფს გჷმურინუაფდესკო შანეფი, ნამუეფიშ მეშქაშობათ მოხვადუდჷ თინეფიშ გიშართუალა შხვა ქიანეფიშ ხვამარდეფშე. ზუსტას თებორჯშე ჭითა დო ჸვინთელი იკოროცხუ ესპანეთიშ ერუანულ ფერო, თიშ უმკუჯინალო, ნამჷ-და ოფიციალურო მეღებუქ იჸუ ხვალე 1927 წანას. 1931 წანას, ესპანეთიშ ტერიტორიას რესპუბლიკაქ გჷმიცხადჷ, ნამუქჷთ შილა დოთირჷ (ქძ. გიმე 1931 — 1938 წანეფიშ შილა). 1936 წანას, გენერალ ფრანკოშ ოურდუმე გინორთაშ უკული ესპანეთის აკიდგინჷ ჭითა-ჸვინთელი შილა.

შილა გერბიშ თეხანური ვარიანტით ოფიციალურო გჷნირთჷ ესპანეთიშ სიმბოლოთ 1981 წანაშ 19 ქირსეთუთას.

კატეგორია:მოსოფელიშ ქიანეფიშ შილეფი
კატეგორია:ესპანეთიშ ერუანული სიმბოლოეფი